jkorsvik/nowiki_second_scrape_merged huggingface dataset:
Natasja Zvereva

Natalja «Natasja» Maratovna Zvereva (russisk:: Наталья «Наташа» Маратовна Зверева; belarusisk: Наталля «Наташа» Маратаўна Зверава - Natallja «Natasja» Maratawna Zvjerava; født 16. april 1971 i Minsk i daværende Sovjetunionen) er en tidligere profesjonell belarusisk kvinnelig tennisspiller.
Zvereva ble profesjonell tennisspiller i 1988 og i løpet av sin profesjonelle tenniskarriere i årene 1988–2002 vant hun 4 single- og 80 doubleturneringer. Hun vant 20 Grand Slam-titler, 18 i double og 2 i mixed double. Hun var nummer 1 på rankingen over verdens beste kvinnelige doublespillere i 1991 og som best nummer 5 (1989) i single.    
Zvereva vant 14 av sine Grand Slam-titler i double sammen med Gigi Fernández fra Puerto Rico. De er dermed det tredje mest suksessrike kvinnelige doubleparet i tennishistorien etter Martina Navrátilová / Pam Shriver og Louise Brough / Margaret duPont som har vunnet 20 Grand Slam-turneringer hver i double. 
Hun vant sin første Grand Slam-turnering i 1989 i French Open sammen med Larissa Neiland og de vant også double-tittelen i Wimbledon i 1991. Sammen med Fernandez vant hun seks Grand Slam-finaler på rad i 1992–93. Hun er også olympisk medaljør, under OL i Barcelona i 1992 vant hun sammen med Meskhi bronse i doubleturneringen.
I 1988 spilte hun sin eneste Grand Slam-finale i single, hun møtte tyske Steffi Graf som vant med komfortable 6-0, 6-0. 
Natasja Zvereva deltok også på det sovjetiske Fed Cup-laget i 1986–91 og på det belarusiske laget i 1994 og 1998–99 og 2002. Hun spiltet totalt 80 Fed Cup-kamper hvorav hun vant 59. 


== Grand Slam-titler ==
 Australian Open:
Mixed double – 1990 (sammen med Jim Pugh)
Double damer – 1993 (sammen med Gigi Fernández)
Double damer – 1994 (sammen med Gigi Fernández)
Mixed double – 1990 (sammen med Rick Leach)
Double damer – 1997 (sammen med Martina Hingis) French Open:
Double damer – 1989 (sammen med Larissa Neiland)
Double damer – 1992 (sammen med Gigi Fernández)
Double damer – 1993 (sammen med Gigi Fernández)
Double damer – 1994 (sammen med Gigi Fernández)
Double damer – 1995 (sammen med Gigi Fernández)
Double damer – 1997 (sammen med Gigi Fernández) Wimbledon:
Double damer – 1991 (sammen med Larissa Neiland)
Double damer – 1992 (sammen med Gigi Fernández)
Double damer – 1993 (sammen med Gigi Fernández)
Double damer – 1994 (sammen med Gigi Fernández)
Double damer – 1997 (sammen med Gigi Fernández) US Open:
Double damer – 1991 (sammen med Pam Shriver)
Double damer – 1992 (sammen med Gigi Fernández)
Double damer – 1995 (sammen med Gigi Fernández)
Double damer – 1996 (sammen med Gigi Fernández)


== Referanser ==


== Eksterne lenker ==
(de) Natasja Zvereva – Munzinger Sportsarchiv 
(en) Natasja Zvereva – Olympedia 
(en) Natasja Zvereva – Sports-Reference (OL-resultater – arkivert) 
(en) Natasja Zvereva – WTA Tennis 
(en) Natasja Zvereva – ITF Tennis 
(en) Natasja Zvereva – FedCup 
(en) Natasja Zvereva – International Tennis Hall of Fame
Årdal Fotballklubb

Årdal Fotballklubb er en norsk fotballklubb som spiller i Kretsligaen (4. divisjon) og spiller sine hjemmekamper på Jotun stadion i Øvre Årdal. De ble flyttet ned fra 3. divisjon før 17/18-sesongen.Stiftingsmøtet, som ble fastsatt etter påtrykk fra både publikum og sponsorer, fastslo at den nye klubben skulle spille under navnet Jotun Årdalstangen og at laget skulle overta Jotuns plass i seriesystemet. Jotun spilte på denne tiden i 3. divisjon, mens ÅTIL/Lærdal hadde etablert seg i toppen av 4. divisjon.
Det ble også bestemt at Jotun Årdalstangen skulle stille tre seniorlag den følgende sesongen, med et 6.-divisjonslag i tillegg til de to andre. Førstelaget skulle ha Jotun stadion som hjemmebane og spille i grønt og rødt, mens 4. divisjonskampene skulle spilles i gult og blått på Cuba på Årdalstangen. I 2010 skiftet førstelaget draktfarge til helrøde drakter med gule tall, noe som symboliserer fargene i kommunevåpenet til Årdal kommune.
Etter en sesong som Jotun Årdalstangen (JÅFK), med opprykk til 2. divisjon, ble navnet endelig fastsatt til Årdal FK på et ekstraordinært årsmøte i november 2005.
Trener for A-laget sesongen 2017/2018 var Ivan Øy.
Klubben har også to lag i 6. divisjon avdeling 1 , Årdal 2 og Årdal 3 som spiller sine hjemmekamper på Cuba Stadion, Årdalstangen


== Tabell ==


== Spillere med fortid i Årdal ==
Arve Thunshelle (Jotun, Rosenborg)
Einar Sæbø (Jotun, Viking FK)
Morten Wigum (Jotun, Sogndal)
Ivan Øy (Jotun, Sogndal))
Frank Øyre (Jotun, Sogndal))
Henrik Furebotn (Jotun, Sogndal), Sandnes Ulf, Bodø/Glimt)
Tommy Øren (ÅTIL, Sogndal), Ham-Kam)
Morten Brandsdal (SK Brann, Sogndal), Jotun)
Odd Allan Hestetun (Jotun, Sogndal)
Helge Magne Øvstetun (Jotun, Raufoss)
Edin Øy (Årdal Fotballklubb, Sogndal)
Sivert Mannsverk (Jotun, Sogndal) Molde)


== Referanser ==


== Eksterne lenker ==
Kretsligaen 2022 Sogn og Fjordane
Offisielt nettsted
Tatra T1

Tatra T1 er en av de første trikkemodellene som er laget av Tatra. 287 motorvogner ble bygget mellom perioden 1952 og 1958. T1 har ingen tilhørende slep eller leddvogner.
De fleste T1-vognene ble hovedsakelig satt inn i Tsjekkoslovakia, to vogner gikk i Warszawa og 20 i sovjetiske Rostov-na-Don.
Den aller første T1-prototypen gikk som vogn 5001 22. januar 1951 i Praha, og denne Tatra-urfaren finnes i trikkemuseet i Stresovice. Vognene gikk i Praha helt til 1960-tallet, hvor de ble ombygget til Tatra T3. Den aller siste T1 ble avskjedet 4. april 1981 i Plzen.


== Leveringer ==


== Eksterne lenker ==
(en) Tatra T1 – kategori av bilder, video eller lyd på Commons 
(en) Tatra T1 – galleri av bilder, video eller lyd på Commons
Troy Bayliss

Troy Bayliss (født 30. mars 1969 i Taree, New South Wales, Australia) er en australsk roadracingfører. Bayliss ble verdensmester i roadracingklassen Superbike i 2001–2006 og 2008. Han ble også den første fører i historien som har vunnet løp i både MotoGP-klassen og World Superbike-klassen i samme sesong. Dette skjedde i 2006, da han vant den avsluttende VM-runden i MotoGP som wildcard-fører for Ducati etter å ha blitt verdensmester for det samme merket i Superbike-klassen samme år.


== Referanser ==


== Eksterne lenker ==
(de) Troy Bayliss – Munzinger Sportsarchiv 
(en) Troy Bayliss – racing-reference.info 
(en) Troy Bayliss – Driver Database 
(en) Troy Bayliss – MotoGP 
Den offisielle hjemmesiden til Troy Bayliss
Sky News

Sky News er en nyhetskanal som eies av Sky plc som igjen kontrolleres til 39% av Rupert Murdoch. Kanalen ble startet som en del av britiske Sky Television network 5. februar 1989, og sender fra London. Kanalen er Storbritannias eldste 24-timers nyhetskanal. Kanalens hovedkonkurrent i Storbritannia er BBC News (tidligere BBC News 24) etter at ITV News Channel sluttet å sende. Ellers i Europa konkurrerer Sky News hovedsakelig med BBC World News, Euronews, Al-Jazeera English og CNN International.
En internasjonal utgave, Sky News International, er tilgjengelig via satellitt i Afrika og deler av Asia. 


== Eksterne lenker ==
(en) Offisielt nettsted 
(en) Sky News – kategori av bilder, video eller lyd på Commons
Roadracing

Roadracing er en motorsport der førere av motorsykler konkurrerer i hastighetsløp på en asfaltbane. Sporten kjennetegnes av høye hastigheter, krappe svinger og tette dueller mellom førerne.
I Norge finnes tre godkjente roadracingbaner: Vålerbanen på Braskereidfoss i Hedmark, Rudskogen ved Rakkestad i Østfold og Arctic Circle Raceway ved Storforshei i Nordland. 


== MotoGP ==
Den mest prestisjetunge serien i roadracing er MotoGP. Her brukes prototype motorsykler som det ikke er mulig å få kjøpt i noen butikk.
MotoGP ble arrangert for første gang i 2002 og tok over for 500-klassen som fra 1949 var hovedklassen i over 30 år. I perioden 2002-2006 var klassen åpen for firetakts motorsykler inntil 990 kubikkcentimeter. Fra og med 2007 er klassen for firetakts motorsykler inntil 800 kubikkcentimeter.


== Superbike-VM ==
Det kjøres med modifiserte motorsykler som er homologiserte og da er basert på en standard motorsykkel som kan kjøpes i butikk. Her er Superbike-hovedklassen. Dette er firesylindret 1000ccm sykler med over 220hk og en minumumsvekt på 162kg. Det er også tillatt med tosylindret sykler på 1200ccm og tresylindret sykler på 900ccm.
I dette mesterskapet kjøres det også 600 Supersport, som er basert på en 600ccm motorsykkel, men som i Superbike er motor og chassis kraftig modifisert. Effekten på disse er nesten 150 hk.


== Norsk roadracing ==
I Norge finnes tre godkjente roadracingbaner: Vålerbanen på Braskereidfoss i Hedmark, Rudskogen i Rakkestad i Østfold og Arctic Circle Raceway ved Storforshei i Nordland. 
Oddgeir Havnen var en av Norges beste førere i mange år med åtte NM titler. Carl Berthelsen, Helge Spjeldnes og Kai Børre Andersen har senere tatt over som ledende førere, og disse har også gjort det bra internasjonalt.
Carl Berthelsen har banerekorden på Våler med 57,66 satt 24. august 2008. Banerekorden på Rudskogen ble satt av Jan Roar Ims 8. juni 2008 med 57,2. Carl Berthelsen har banerekord på ACR 1,28,7 satt 10. august 2008.
Det er delt inn i følgende klasser i NM:

125ccm
250ccm
600ccm
1000ccmVidere er det egne debutantklasser: 

Stocksport 600 (noe modifisering av chassis og lett trimming)
1000 ccm, bedre kjent som Superbike. Det lov til å endre chassiskomponenter og lettere trimming på motor, datalogg og ellers fritt med elektronisk utstyr som for eksempel traction control og liknende.


== Nordisk Mesterskap ==
Dette mesterskapet samler de beste roadacingførerne i Norden og kjøres i Finland, Sverige, Norge og Danmark. Mesterskapet kjøres som en del av de respektive nasjonale mesterskapene.
Det har vært flere nordmenn som har vunnet dette mesterskapet de siste årene. Oddgeir Havnen, Trond Lervik og Carl Berthelsen har stått på toppen av pallen og blitt kronet som nordisk mester i hovedklassen Superbike. Carl Berthelsen var den siste nordmannen som tok denne tittelen i 2007


== Se også ==
MotoGP
Superbike
Classic roadracing
Liste over racerbaner i Norge


== Eksterne lenker ==
MotoGp
SUPERBIKE-VM
Superbike
Polarvirvel

Polarvirvelen eller Polarhvirvelen er en vedvarende, storskala syklon man finner nær polene i den midtre og øvre troposfæren og i stratosfæren. Virvelen er kraftigaste på vinterhalvkula når temperaturgradienten er størst, og blir liten eller kan forsvinne om sommeren. Polarvirvelen over Antarktis er mer tydelig og vedvarende enn den over Arktis. Dette kommer av at fordelingen av landmasser på høye breddegrader på den nordlige halvkule fører til rossbybølger som medvirker til å bryte ned virvelen. På den sørlige halvkule er virvelen mer eller mindre uforstyrret. Virvelen over Arktis er også mer langstrakt og har to senter, ett omtrent over Baffin Island i Canada og det andre over det nordøstlige Sibir. 
Kjemiske prosesser i den antarktiske polarvirvelen har ført til kraftig nedbryting av ozon. Salpetersyre i perlemorskyer reagerer med KFK-gasser og danner klor, som er en katalysator for fotokjemisk nedbryting av ozon. Klormengden bygger seg opp om vinteren, og ozonnedbrytingen blir dermed størst når sollyset kommer tilbake om våren (september/oktober). Disse skyene kan bare dannes i temperaturer rundt -80 °C, så siden Arktis er varmere er det ikke ozonhull her. 
Andre planeter og måner i solsystemet er også kjent for å ha polarvirvler, inkludert Venus, Mars, Jupiter og Saturnmånen Titan.
Jimmy Lawrence

Jimmy Lawrence (født 16. februar 1885 i Glasgow Skottland, død 21. november 1934) var en skotsk fotballspiller som er mest kjent for å ha spilt for Newcastle United i perioden 1904–1921. Han var målvakt.
Lawrence spilte 496 kamper for Newcastle, noe som fortsatt er klubbrekord. Han representerte også Skottlands landslag.
Arctic Circle Raceway

Arctic Circle Raceway er en asfaltert motorsport-bane ved Storforshei (25 nord for Mo i Rana) i Nordland fylke.
Banen er 3 753 m lang, og er Norges lengste asfaltbane. Baneanlegget sto ferdig i 1995, og kostet mer enn 60 millioner kroner å realisere. Banen ble først og fremst utformet for roadracing med motorsykkel, men benyttes også til bilsport. Banebredden er på 11-13 meter, og det har flere ganger vært arrangert runder i det svenske touringcar-mesterskapet, STCC her.
Banen er bygd etter moderne sikkerhetskrav. På baneområdet fins det også en motocross-bane og en gokartbane.
Anlegget ligger på steinfyllingene fra uttaket av jernmalm hos Rana Gruber. Denne virksomhet har sine røtter tilbake til Dunderland Iron Ore Company.
Øystein Bentzen er styreleder for eierselskapet Arctic Circle Raceway AS.
Eksempler på typer løp som kjøres på anlegget er:

Roadracing (Moderne motorsykler)
Classic roadracing (Eldre motorsykler)
Billøp
Langdistanseløp (2-24 timer)I tillegg arrangerer lokale klubber og entusiaster trackdays (åpne treningsdager) for vanlige biler.


== Klubber ==
Følgende klubber har banen som «hjemmebane»:

Roadracing/Classic Roadracing og motocross: Arctic Circle Motorsportklubb
Racing: NMK Rana
Funksjonærer/Banemannskap: Rana Racing Security


== Banerekorder ==


== Se også ==
Liste over racerbaner i Norge


== Eksterne lenker ==
Arctic Circle Raceway - Offisielt nettsted Besøkt 8. april 2015
Jeløy kirke

Jeløy kirke ligger på Jeløya i Moss kommune i Østfold. Kirken ble innviet 27. april 1975.
Kirken tilhører Den norske kirke og hører til Vestre Borgesyssel prosti i Borg bispedømme.
Altertavlen/fondveggen er et glassmaleri av Victor Sparre som illustrerer Livets tre og Jesu lidelsesvei. Det regnes for å være et av Sparres vakreste og viktigste verker, noe som understrekes av at kunstneren selv valgte å bisettes fra Jeløy kirke.


== Se også ==
Jeløy kapell


== Referanser ==


== Litteratur ==
Jeløy kirke 25 år. Jeløy menighetsråd. 2000. 
Alf Henry Rasmussen (1993). «Jeløy kirke». Våre kirker. Norsk kirkeleksikon. Kirkenær: Vanebo forlag. s. 668. ISBN 82-75-27022-7. 


== Eksterne lenker ==
(no) «Jeløy kirke». Kirkesøk. Den norske kirke. 
«Jeløy kirke». Kulturminnesøk. Riksantikvaren – Direktoratet for kulturminneforvaltning. 
Jeløy menighet
Subsidens

Subsidens er en nedoverrettet bevegelse av en flate (vanligvis jordoverflaten innen geologi, ingeniørvitenskap og landmåling) eller atmosfæriske luftmasser (brukt i meteorologi).


== Atmosfæren ==
Den vanligste årsaken til subsidens i atmosfæren er lave temperaturer. Når luften blir avkjølt får den større tetthet, blir tyngre og synker mot overflaten, på samme måte som oppvarmet luft stiger oppover. Subsidens fører vanligvis til høytrykk når luft synker mot bakken over større områder. I polare høytrykk har en nesten konstant subsidens, og det samme har en over subtropiske områder. Disse områdene med subsidens er noe av opphavet til mange av de framherskende vindsystemene i verden, som passatvindene. Subsidens på mindre skala kan gi værfenomener som tåke. En ekstrem form for subsidens er fallvind som kan gi lignende ødeleggelser som en tornado, mens en mildere form for subsidens kalles nedvind.
Nordreich

Nordreich tidligere lag eller klan i onlinespillet Cybernations, et kjent Internettspill der lagene utgjør fiktive land. Laget spilte på nasjonalistiske følelser, men hevdet at det kun var i kontekst av spillet. Klanen oppnådde forsideoppslag i VGs nettutgave og andre nettaviser. Disse mente at det var en nazistorganisasjon, som følge av en av klanens propagandafilmer. Blant annet brukte de Ja vi elsker som bakgrunnsmusikk i videoen Nordreich Anthem: Ja Vi Elsker/Yes we love. Dette er en av flere krigsorienterte rekrutteringsfilmer som er tilgjengelig via YouTube
Ifølge VG har både Utenriksdepartementet og Politiets sikkerhetstjeneste reagert på klanens «misbruk av den norske nasjonalsangen og øvrige symboler», i tillegg til Norges ambassade i Berlin. Dette på tross av at klanen selv hevder at de hovedsakelig er lokalisert i USA.Nordreich hadde 25. januar rundt 340 medlemmer i sin online spill-klan, en del av disse norske. Ut ifra medlemslistene som er tilgjengelig på nettstedet kan man også lese at antallet medlemmer økte betraktelig i tiden etter all omtalen i media.
Nordreich publiserte et offisielt svar til de norske medier etter artiklene, hvor de avviser å være forbundet med høyreekstremisme.
Aftenposten skriver at den nynazistiske organisasjonen Stormfront regner Nordreich som en rekrutteringsbase for sin virksomhet.


== Referanser ==


== Eksterne lenker ==
Nordreichs hjemmeside
Onlinespillet Cybernations
Artikkel i VG
Artikkel i Aftenposten
Artikkel i Dagbladet
Artikkel i Nettavisen
Supermotard

Supermotard er en relativt ny motorsykkelsport som kombinerer grenene motocross og roadracing. 
Opprinnelig ble supermotard utviklet i USA og Frankrike. Den kalles Supermoto i Tyskland og engelskspråklige land. Supermotard kjøres på lukkede baner som består av cirka 60-70 prosent asfalt- og 30-40 prosent grusunderlag. Motorsyklene er motocrossmotorsykler ombygget med kraftigere bremser, stivere støtdemping og mindre hjul enn i motocross, samt spesialdekk for grus og asfalt. Denne grenen kjennetegnes spesielt ved brede sladder, samt hopp på grusdelen.
Robert Lee (fotballspiller)

Robert Martin Lee (født 1. februar 1966 i London, England) er en engelsk tidligere fotballspiller. I løpet av karrieren var han innom Charlton Athletic, Newcastle United, Derby County, West Ham, Oldham Athletic og Wycombe Wanderers. Han fikk også 21 landskamper for England, og han var en del av Englands VM-tropp i VM 1998.


== Eksterne lenker ==
(en) Robert Lee – Transfermarkt 
(en) Robert Lee – national-football-teams.com 
(en) Robert Lee – Soccerbase.com 
(en) Robert Lee – FootballDatabase.eu 
(en) Robert Lee – EU-Football.info 
(en) Robert Lee – FBref
Bokeh

Bokeh (av japansk boke ぼけ, «uskarp») er en fotografisk betegnelse på områder som er ute av fokus i et fotografi. Begrenset dybdeskarphet benyttes som et fotografisk virke­middel ved at man for eksempel gjør bak­grunnen (og/eller forgrunnen) i et fotografi uskarp for å fremheve hoved­motivet. Bokeh karakteriserer hvor visuelt til­talende de uskarpe partiene er. Hvordan objektivet hånd­terer de lys­sterke punktene i disse områdene er av størst betydning. Det er å fore­trekke at lyse punkter danner sirkulære bokeh-felter (ikke f.eks. femkantete). Objektiver med mange blender­lameller gir gjerne bedre forut­setninger for dette.
DOF (selskap)

DOF ASA er et norsk børsnotert rederi etablert i 1981 på Austevoll. Hovedkontoret er på Storebø og rederiet opererer i segmentene offshore og subsea. Drift av skipene håndteres av datterselskapet DOF Management.
Datterselskapet DOF Subsea ble opprettet i 2005 da DOF ASA kjøpte opp Geo Group ASA og deres datterselskap Geoconsult AS.2. februar 2023 åpnet Hordaland tingrett konkurs i DOF.


== Utvalg av rederiets flåte ==


== Referanser ==


== Eksterne lenker ==
Offisielt nettsted
Nicky Hayden

Nicholas «Nicky» Patrick Hayden (født 30. juli 1981 i Owensboro i Kentucky i USA, død 22. mai 2017 i Cescena i Italia), også kjent som The Kentucky Kid, var en amerikansk motorsykkelracer som kjørte for Ducati Team i MotoGP.
Hayden ble verdensmester for Repsol Honda i MotoGP-klassen i 2006, fem poeng foran Valentino Rossi. Før 2009-sesongen gikk Hayden over til Ducati Team.
Han døde etter en sykkelulykke.


== Referanser ==


== Eksterne lenker ==
Offisielt nettsted 
(en) Nicky Hayden – kategori av bilder, video eller lyd på Commons 
(de) Nicky Hayden – Munzinger Sportsarchiv 
(en) Nicky Hayden – MotoGP 
(es) Nicky Hayden – as.com
Frantz Johansen

Frantz Johansen (født 1945, død 4. november 2014) var en norsk filantrop, kjent som «kloakkbarnas far». Gjennom stiftelsen Europa i Fokus sto Frantz Johansen sentralt i arbeid med å redde barn og fattige familier i Romania. En viktig del av arbeidet er å redde barn fra det fryktelige livet nede i kloakksystemet i Romanias storbyer, særlig București.


== Kloakkbarna ==
Det var høsten 1994 at Frantz Johansen fikk sitt livs kall, da han underviste på et bibelseminar i București. Han møtte en liten sigøynerjente som spurte om penger til seg og sin ett år yngre, lamme bror. Gjennom samtalen med henne fikk han høre at hjemmet deres var blant rotter, mus og kakelakker nede kloakksystemet under gatene i București. Etter å ha fulgt henne ned i undergrunnen fikk han sitt livs sjokk. Der nede, i en fryktelig stank, kloakkvann, ekskrementer og i stummende mørke bodde tusener av barn og ungdom som hadde tatt tilflukt bort fra politi og mennesker som ville dem vondt.
Dette gav Frantz Johansen et livskall. Uten midler begynte han sitt vanskelige arbeid med å redde disse barna opp fra den umenneskelige måten de levde under.
Gjennom aviser, TV og radio ble hans arbeide kjent. I flere sterke TV-reportasjer om barna i kloakksystemet har han vært med å sette igang mange hjelpeaksjoner som har hjulpet tusener av barn inn i et normalt liv.


== Priser og utmerkelser ==
I 1996 ble Frantz Johansen tildelt Barn av Jordens Pris under en offisiell høytidelighet på Nordkapp. Han fikk prisen for det beste barnearbeid.
Han mottok Kongens fortjenstmedalje 15. april 2014.


== Referanser ==


== Kilder ==
Boken Frantz Johansen, kloakkbarnas far ble utgitt på Rex forlag i 1997.

www.nrk.no En tater forteller om Frantz Johansen
www.museumsnett.no om Frantz Johansen
French Open 1981

French Open 1981 ble spilt i mai på Roland Garros-stadion i Paris. French Open er en Grand Slam-turnering i tennis på grus. Björn Borg vant singleturneringen for herrer for sjette gang og Hana Mandliková vant singleturneringen for damer.


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
French Open PDF Menn, Kvinner
ITF Menn, Kvinner